VŠEOBECNE ZÁVAZNÉ NARIADENIE

**Obce Č I Č A V A**

**č. 2/2011**

 **o miestnom poplatku za**

# komunálne odpady a drobné stavebné odpady

1. ***na kalendárny rok 2012***

 Obecné zastupiteľstvo v Čičave na základe ustanovení § 6 ods.1 a § 11 ods.4 písm.d/ e/§ 1 ods. 2 a § 77

Zákona SNR č. 369/1990 Zb. o obecnom zriadení v znení zmien a doplnkov a zákona NR SR č.582/2004 Z.z.

o miestných daniach a miestnom poplatku za komunálne odpady a drobné stavebné odpady z a v á d z a pre obec Čičava miestny poplatok za komunálne odpady a drobné stavebné odpady.

## I. časť

**Miestny poplatok za komunálne odpady**

**a drobné stavebné odpady**

**§ 1**

1. Miestny poplatok za komunálne odpady a drobné stavebné odpady (ďalej len

poplatok“)sa platí za komunálne odpady a drobné stavebné odpady, ktoré vznikajú na území obce. Komunálny odpad (ďalej len KO) sa bude zhromažďovať do smetných nádob, prípadne do vriec.

1. Ak ďalej nie je ustanovené inak, poplatok platí poplatník, ktorým je :
2. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad ,trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha (ďalej len „nehnuteľnosť“)
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Ak má osoba podľa odseku 2 písm. a) v obci súčasne trvalý pobyt a prechodný

pobyt, platí iba z dôvodu trvalého pobytu. Ak má osoba podľa odseku 2 písm.a) tohoto ustanovenia v obci trvalý pobyt, alebo prechodný pobyt a súčasne je oprávnená užívať alebo užíva nehnuteľnosť na iný účel ako podnikanie, poplatok platí iba z dôvodu trvalého alebo prechodného pobytu

 (4) Poplatková povinnosť vzniká dňom, ktorým nastane skutočnosť uvedená v odseku 2 tohoto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

1. Sadzba poplatku sa ustanovuje:

a/ ako súčin sadzby poplatku a počtu kalendárnych dní v určenom období, počas ktorých má alebo bude mať poplatník podľa § 1 odst.2 písm.a) trvalý alebo prechodný pobyt alebo počas ktorých nehnuteľnosť inak užíva alebo je oprávnený užívať:

* každý člen domácnosti  **0,01644 € / 1 deň -** čo činí za 365 dní **6 €**

b/ ako súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov, ak ide o poplatníka podľa § 1 ods.2 písmb) alebo písm. c) :

 *Ukazovateľ dennej produkcie* komunálnych odpadov v určenom období je súčet priemerného počtu zamestnancov pripadajúcich na určené obdobie *neznížený* o počet osôb, ktoré majú v obci aj trvalý pobyt alebo prechodný pobyt, vynásobený koeficientom ustanoveným obcou

**-** sadzba poplatku je **0,032876 € / 1 deň –** čo činí za 365 dní **12 €**

**-** výška koeficientu je **1**

 (6) Ak bude občan produkovať viac odpadu, môže použiť vrecia, na ktoré pripevní štítok v hodnote 1 €.

Štítok si občan zakúpi na Obecnom úrade v Čičave. Po pripevnení štítku na vrece mu bude tento odpad vyvezený.

 (7) Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako je od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci :

a/ svoje meno, priezvisko, dátum narodenia, adresu trvalého pobytu, adresu prechodného pobytu ( ďalej len „identifikačné údaje“): ak je poplatníkom osoba podľa odseku 2 písm.b) alebo písm.c) tohoto ustanovenia názov alebo obchodné meno, sídlo alebo miesto podnikania, identifikačné číslo (IČO),

b/ identifikačné údaje iných osôb, ak za ne plní povinnosť poplatníka podľa § 77 ods.7 zákona o miestnych daniach,

c/ údaje rozhodujúce na určenie poplatku podľa § 79 zákona o miestnych daniach/ ak je zavedený množstvový zber/, spolu s ohlásením predloží aj doklady potvrdzujúce uvádzané údaje: ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.

 (8) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok , má byť nižšia, ako mu bola vyrubená, alebo ak žiada o zníženie poplatku z dôvodu , že neužíva nehnuteľnosť, ktorú je oprávnený užívať.

 (9) Poplatok vyrubí obec platobným výmerom.

 (10) Splatnosť poplatku je:

a) pre poplatníka podľa § 1 ods. 2 písm. a) – jednorázovo do **30. apríla** bežného roka, na ktorý sa poplatok

 vyrubuje

b) pre poplatníka podľa § 1 ods. 2 písm.b) a c) – jednorázovo do **30. apríla** bežného roka, na ktorý sa poplatok

 vyrubuje

 (11) Poplatok za komunálne odpady a drobné stavebné odpady na základe žiadosti a príslušných dokladov správca poplatku **zníži o 50%** , ak sa poplatník do jedného mesiaca od udalosti, ktorá má vplyv na zmenu alebo zánik poplatkovej povinnosti preukáže určenými dokladmi a to :

a/ žiakom a študentom s ubytovaním mimo miesta trvalého bydliska

doklad – potvrdenie o prechodnom pobyte, potvrdenie o ubytovaní

b/ občanom s výkonom práce a ubytovaním mimo miesta trvalého bydliska

doklad – potvrdenie o prechodnom pobyte, pracovná zmluva, pracovné povolenie, povolenie k pobytu, víza

c/občanom zdravotne ťažko postihnutým, ktorí sú držiteľmi preukazu ZŤP/S

doklad – rozhodnutie o postihnutí, preukaz ZŤP/S

 Správca poplatku  **o d p u s t í** poplatok **v plnej výške** , ak sa poplatník do jedného mesiaca od udalosti, ktorá má vplyv na zmenu alebo zánik poplatkovej povinnosti preukáže určenými dokladmi a to :

a) občanom pracujúcim a ubytovaným mimo miesta trvalého bydliska po celý rok

doklad – potvrdenie o prechodnom pobyte, pracovná zmluva, pracovné povolenie, povolenie k pobytu, víza

 (12) Žiadosti podľa skutočnosti uvedených v bode 11 je potrebné predložiť správcovi poplatku do 30 dní od skutočnosti zakladajúcej poplatkovú úľavu.

 (13) Neuplatnenie si odpustenia alebo úľavy z poplatku podľa bodu 11 v stanovenej lehote má za následok ich zánik v bežnom spoplatňovacom období.

 (14) Ak poplatník uhradil vyšší poplatok, ako bol povinný uhradiť, preplatok sa poplatníkovi vráti do 30 dní odo dňa doručenia dodatočného platobného výmeru alebo odo dňa zistenia tejto skutočnosti, najneskôr však do

70 dní od skončenia obcou určeného obdobia, za ktoré bol poplatok uhradený. Obec nie je povinná vrátiť preplatok nižší ako 2,32 €.

### II. časť

### Spoločné a záverečné ustanovenia

**§ 2**

**Spoločné ustanovenia**

(1) Správu miestneho poplatku vykonáva obec Č i č a v a

prostredníctvom starostu obce a poverených zamestnancov obce Č i č a v a

1. Poplatok možno zaplatiť :
* do pokladne OcÚ
* poštovou poukážkou
* prevodom na účet OcÚ

**§ 3**

**Záverečné ustanovenia**

1. Pokiaľ v tomto všeobecne záväznom nariadení nie je podrobnejšia úprava odkazuje

sa na zákon o miestnych daniach a zák. NR SR č. 511/1992 Z.z. o správe daní a poplatkov v znení neskorších predpisov.

1. Na tomto všeobecne záväznom nariadení obce Č i č a v a sa uznieslo Obecné

zastupiteľstvo v Č i č a v e a to dňa 19.12.2011 uznesením č. 6/2011

1. Dňom účinnosti tohoto všeobecne záväzného nariadenia sa zrušuje Všeobecné záväzne

nariadenie obce Č i č a v a  č. 1/2007 zo dňa 15.11.2007 o miestnych poplatkoch.

1. Zmeny a doplnky tohto všeobecne záväzného nariadenia schvaľuje Obecné

zastupiteľstvo v Č i č a v e .

1. Toto všeobecne záväzné nariadenie nadobúda účinnosť dňom 01.01.2012

 Ing. Kalafa Ladislav

 Starosta obce